armvectores/hy_wikipedia_2023 huggingface dataset:
Պոնտուազ

Պոնտուազ (ֆր.՝ Pontoise), քաղաք և համայնք Ֆրանսիայի Իլ դը Ֆրանս երկրամասում. Վալ դ՛Ուազ դեպարտամենտի պաշտոնական վարչական կենտրոնը (դե ֆակտո վարչական կենտրոնը հարևան Սերժի քաղաքն է)։ Գտնվում է Փարիզից 29 կիլոմետր դեպի հյուսիս-արևմուտք, Սերժիից 4 կիլոմետր դեպի հյուսիս-արևելք։ 2011 թվականի տվյալներով բնակչության թվաքանակը եղել է 29.885:


== Պատմություն ==
Պոնտուազը հիմնադրվել է դեռևս հինհռոմեական ժամանակներում (լատինական անվանումը՝ Պոնտիսարա - Pontisara), եղել է հին ֆրանսիական Վիքսեն թագավորության մայրաքաղաքը։ Այստեղով է անցել Հուլիոս Կեսարի կառուցած ճանապարհը, որն իրար է կապել Լուտեցիան (ներկայիս Փարիզը) և Ռոտոմագուսը (Ռուանը)։ Այդ ճանապարհը պահպանվել է և Փարիզն ու Ռուանը միմյանց կապող ավտոմայրուղու մի հատվածն է դարձել։ Հին հռոմեացիները Պոնտիսերայի մոտ՝ Ուազ գետի վրա կախված ժայռոտ սարի լանջին նաև բերդ էին կառուցել։
Ավելի քան երկու հազար տարվա պատմություն ունեցող Պոնտուազում պահպանվել են բազմաթիվ պատմամշակութային կառույցներ՝ միջնադարյան վանքեր, դղյակներ, եկեղեցիներ, թանգարաններ։ Քաղաքը հայտնի է նաև որպես միջնադարյան նշանավոր ալքիմիկոս Նիկոլյա Ֆլամելի ծննդավայր ու գործունեության ասպարեզ։ Բացի այդ, 19-րդ դարի վերջերին և 20-րդ հարյուրամյակի սկզբներին Պոնտուազը դարձել էր իմպրեսիոնիստական շարժման կարևոր կենտրոն, որտեղ ապրել ու իրենց բարձրարժեք բնանկարներն են ստեղծել նշանավոր այնպիսի նկարիչներ, ինչպես Կամիլ Պիսարոն, որը տասնյոթ տարի ապրել ու ստեղծագործել է Պոնտուազում, Վան Գոգը (Auvers-sur-Oise), Պոլ Սեզանը, Պոլ Գոգենը, Շառլ-Ֆրանսուա Դոբինյին, Գյուստավ Կայբոտը, Գյուստավ Լուազոն և այլք։ 2006 թվականին Պոնտուազը հռչակվել է «Արվեստի ու պատմության քաղաք»։ 

20-րդ դարի վերջերին և 21-րդի առաջին տասնամյակում Պոնտուազը հայտնի էր նաև որպես հանցավորության բարձր մակարդակ ունեցող բնակավայր (հազար բնակչի հաշվով գրանցվել է 137,62 հանցանք)։ 2008 թվականի տվյալներով հանցագործությունների թիվը նկատելիորեն նվազել է, հասել 99,87-ի, բայց դա նույնպես բարձր ցուցանիշ է համարվում։ Քաղաքային իշխանությունները շարունակում են ջանքեր գործադրել հանցավորության մակարդակն ավելի նվազեցնելու համար։


== Տնտեսություն ==
2010 թվականի տվյալներով համայնքի աշխատունակ տարիքի 20.502 մարդկանցից (15-64 տարեկան) 15.153-ը տնտեսապես ակտիվ էին (ակտիվության ցուցանիշը կազմել է 73,9 տոկոս՝ 1999 թվականի 73%-ի դիմաց)։ Տնտեսապես ոչ ակտիվ 5.349 անձանցից 2467-ը սովորողներ էին, 1149-ը՝ թոշակառուներ, 1733-ը չէին աշխատում այլ պատճառներով։
2010 թվականին համայնքում հաշվվում էր 11.975 հարկատու տնային տնտեսություն։ Յուրաքանչյուր բնակչի հաշվով տարեկան միջին եկամուտը կազմել է 18.804 եվրո։


== Կլիմա ==


== Անվանի պոնտուազցիներ ==
Ժան-Էրիկ Վեռն, Ֆորմուլա 1-ի ավտոմրցարշավորդ
Բարբարա Ակարի (Մարիա Երանելի), «բոկոտն կարմելիտուհիներ» ուխտի քույր, որը սրբադասվել է կաթոլիկ եկեղեցու կողմիցՆիկոլյա Ֆլամել, ալքիմիկոս
Ժակ Վալլե, աստղագետ, ուֆոլոգ, գրող


== Պատկերասրահ ==

		
		
		
		
		
		
		
		
		
		
		
		


== Քույր քաղաքներ ==
 Բյոբլինգեն, Գերմանիա
 Սևենոքս, Մեծ Բրիտանիա
 Գելեն, Նիդերլանդներ


== Ծանոթագրություններ ==


== Արտաքին հղումներ ==
Պոնտուազի զբոսաշրջային բյուրոյի կայքէջը
Розташування муніципалітету Понтуаз на мапі Франції та сусідні муніципалітети]
Նեկրասովսկի շրջան

Նեկրասովսկի շրջան (ռուս.՝ Некрасовский муниципальный район), մունիցիպալ շրջան Ռուսաստանի Դաշնության Յարոսլավլի մարզում։
Ստեղծվել է 1929 թվականին։ Վարչական կենտրոնը՝ Նեկրասովսկոե։


== Աշխարհագրություն ==
Շրջանի տարածքի մակերեսը կազմում է 1380 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 22350 մարդ։ Բնակչության խտությունը կազմում էր 16,2 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Հիմելշթաթ

Հիմելշթաթ (գերմ.՝ Himmelstadt), կոմունա Գերմանիայում, Բավարիա երկրամասում։
Ենթարկվում է Միջին Ֆրանկոնիա վարչական շրջանին։ Գտնվում է Մայն Շպեսարտ շրջանում։ Բնակչությունը կազմում է 1682 մարդ (2010 թվականի դեկտեմբերի 31-ի տվյալներով)։ Տարածքը 13,42 կմ² է։ Պաշտոնական կոդը՝ 09 6 77 142։


== Արտաքին հղումներ ==
Պաշտոնական կայք


== Ծանոթագրություններ ==
Ելք

Անվան այլ կիրառումների համար տե՛ս՝ Ելք (այլ կիրառումներ)
Ելք (հին հունարեն՝ ἔξοδος (exodos), եբրայերեն՝ שמות‎ (Շեմոթ (անուններ)), Հին Կտակարանի երկրորդ գիրքը։ Գրքում շարադրվում է Աբրահամի ժառանգների Եգիպտոսում ապաստան գտնելուց և բազմամարդ ժողովուրդ դառնալուց հետո փարավոնի կողմից նրանց ստրկացման, Տիրոջ կողմից Մովսես մարգարեի միջոցով իր ժողովրդին ազատագրման, Սինա լեռան վրա ուխտի կնքման ու իր պատվիրանների ու օրենքների հայտնության, Աստծո համար վկայության խորանի կառուցման պատմությունը։
Էսպոլյա

Էսպոլյա (իսպ.՝ Espolla), մունիցիպալիտետ Իսպանիայում։ Մտնում է Ժիրոնա պրովինցիայի մաս կազմող Կատալոնիա նահանգի մեջ։ Մունիցիպալիտետը մտնում է Ալտ Էմպորդա շրջանի կազմի մեջ։ Տարածքը կազմում է 43,6 կմ2։ Բնակչությունը կազմում է 408 մարդ (2010 թվականի տվյալներով)։


== Բնակչություն ==


== Ծանոթագրություններ ==


== Արտաքին հղումներ ==
Ayuntamiento de Espolla
Instituto de Estadística de Cataluña
Ժիլայա Տամբիցա

Ժիլայա Տամբիցա (ռուս.՝ Жилая Тамбица), գետ Ռուսաստանում, հոսում է Պուդոժսկի շրջանում և Կարելական ինքնավար հանրապետությունում։ Գետաբերանը տեղակայված է Պյալմա գետի աջ ափին՝ 18 կմ հեռավորության վրա։ Գետի երկարությունը 44 կմ է, ավազանի տարածքը 291 կմ2։
Գետը հոսում է Տամբիցա գյուղում։

Գետաբերանից 20 կմ հեռավորության վրա, աջ ափին թափվում է գետ՝ Շարդոմա։
Գետաբերանից 16 կմ հեռավորության վրա, ձախ ափին թափվում է գետ՝ Տունա։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթիկ ծովի ավազանային շրջանին, գետի ջրատնտեսային տեղամասը՝ Օնեժի լճի ավազան, գետի ենթաավազանը՝ Սվիր (այդ թվում գետի ավազանում Օնեժի լիճ)։ Պատկանում է Նևա ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01040100612102000016027
Հիդրոլոգիական ուսումնասիրությունների կոդը - 102001602
Ավազանի կոդը - 01.04.01.006
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ղրղզստանի դրոշ

Ղրղզստանի ազգային դրոշը, Ղրղզստանի Հանրապետության պաշտոնական պետական խորհրդանիշներից մեկն։ Ընդունվել է 1992 թվականի մարտի 3-ին։
Աստերոիդների ցանկ (158501-158600)

Աստերոիդների ցանկ (158401-158500)  • Աստերոիդների ցանկ  • Աստերոիդների ցանկ (158601-158700)
 Աստերոիդների ցանկ (158401-158500)  • Աստերոիդների ցանկ  • Աստերոիդների ցանկ (158601-158700)
Շաքիր զինվորի տուն

Շաքիր զինվորի տուն, Կազան քաղաքի Վախտովսկի շրջանի պատմական կենտրոնում 19-րդ դարի վերջում կառուցված առանձնատուն։ Գտնվում է Գաբդուլլա Տուկայի փողոցում։ Համարվում է Հին Թաթարական ավանի տեսարժան ճարտարապետական հուշարձաններից մեկը  և տարածքային (հանրապետական) նշանակության մշակութային ժառանգության օբյեկտ։


== Նկարագիր ==
Իրենից ներկայացնում է աղյուսե երկհարկանի շենք, որին տրված է անհամաչափ լուծում ինչպես ընդհանուր պլանում, այնպես էլ ճակատային մասում։ Նրա արտաքին տեսքը մեկնաբանվում է միջնադարյան ռոմանտիկայի ոգով, իսլամական ճարտարապետության մարոկկական-անդալուսական ձևերով։ Առանձնատան համալիրի մեջ են մտնում նաև եկամտային տունը  և զարգացած բակային ծառայությունները։
Առանձնատան համալիրի մեջ մտնում էին նաև եկամտաբեր տունը և զարգացած բակային ծառայությունները։ Դրանք  կառուցված էին սպիտակ քարից և իրենց մեջ ներառում էին լայնարձակ ձիանոցներ ու  ախոռներ, կառքամառաններ, բաղնիք, ծառաների համար նախատեսված կողաշենք, սառնարանային ծառայություններ և այլն։ Առանձնատան համալիրը զբաղեցնում էր Ուսմանովյան, ներկայիս Սուլթանովյան մզկիթի հարակից լայնարձակ տարածքը։


== Պատմություն ==
1895-1898 թվականներին հանրահայտ կալվածատեր Շաքիրզյան Շամսուտդինովի պատվերով Հին Թաթարական արվարձանի տարածքում` Տիխվինյան  (այժմ` Գ. Տուկայի փողոցի հյուսիսային մաս) փողոցում կառուցվում է երկհարկանի առանձնատուն։ 
Տան առաջին սեփականատեր Շաքիրզյան Շամսուտդինովը երիտասարդ տարիքում հաջողակ ռազմական կարիերա էր ունեցել, ինչը մասամբ բացատրում է այն փաստը, որ Կազանի բնակիչների շրջանում շենքը հայտնի էր Շաքիր զինվորի տուն անվամբ։
1902 թվականին շենքը մասամբ վնասվել է Հին Թաթարստանի արվարձանի մեծ հրդեհի պատճառով, ինչը ոչնչացրել է ավելի քան 300 տուն։ 1918 թվականի շենքը հանձնվել է պետությանը և այն բնակեցվել է։ 
2012 թվականի ապրիլին շենքը հանձնվել է ASG ներդրումային խումբ ընկերությանը Կազանի քաղաքապետարանի և ASG ներդրումային խմբի միջև պետական-մասնավոր գործընկերության շրջանակներում Կազանի ագլոմերացման և ASG-ի մասնակցությամբ քաղաքի պատմական կենտրոնի վերակառուցման համար։


== Գրականություն ==
Казань в памятниках истории и культуры / Под ред. С. С. Айдарова, А. Х. Халикова, М. Х. Хасанова, И. Н. Алиева. - Казань: Татарское книжное издательство, 1982.
Салихов Р., Хайрутдинов Р. Республика Татарстан: Памятники истории и культуры татарского народа (конец XVIII - начало XX веков). - Казань: ФЕСТ, 1995


== Ծանոթագրություններ ==
Տրոյանի (այլ կիրառումներ)

Տրոյանի, կարող է վերաբերել՝

Տրոյանի - գյուղ, Ուկրաինայի Կիրովոգրադի մարզի Դոբրովելիչկովի շրջանում
Տրոյանի - գյուղ, Ուկրաինայի Նիկոլաևի մարզի Նովի Բուգի շրջանում
Տրոյանի - գյուղ, Ուկրաինայի Պոլտավայի մարզի Դիկանկայի շրջանում
Տրոյանի - գյուղ, Ուկրաինայի Պոլտավայի մարզի Կոբելյակի շրջանում
Կաստինիանո

Կաստինիանո (իտալերեն՝ Castignano), կոմունա Իտալիայում, գտնվում է Մարկե մարզի Ասկոլի Պիչենո գավառում։
Բնակչությունը կազմում է 3002 մարդ (2008), բնակչության խտությունը՝ 77 մարդ/կմ²։ Տարածքը կազմում է 39 կմ²։ Փոստային ինդեքս՝ 63032։ Հեռախոսային կոդ՝ 0736։


== Ժողովրդագրություն ==
Բնակչության թվաքանակի փոփոխությունները


== Համայնքի վարչակազմ ==
Հեռախոսահամար։ 0736 822085
Էլեկտրոնային փոստ։ segreteria.castignano@provincia.ap.it
Պաշտոնական կայք։ http://www.comune.castignano.ap.it/


== Արտաքին հղումներ ==
Բնակավայրի պաշտոնական կայք(իտալ.)
Վիճակագրության Ազգային Ինստիտուտ(իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Թեփե (Դիարբեքիրի գավառ)

Թեփե, գյուղ Արևմտյան Հայաստանում, Դիարբեքիրի վիլայեթում։ Գտնվում էր Ֆարկին գյուղաքաղաքից 39 կմ հյուսիս-արևմուտք` սարահարթի վրա։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Հուշարձանների և տեսարժան վայրերի պահպանման միջազգային խորհուրդ

Հուշարձանների և տեսարժան վայրերի պահպանման միջազգային խորհուրդ (ԻԿՕՄՈՍ) (անգլ.՝ International Council on Monuments and Sites, ֆր.՝ Conseil international des monuments et des sites), միջազգային կազմակերպություն, որի գործունեությունը նվիրված է ամբողջ աշխարհով մշակութա-պատմական վայրերի պահպանմանը։ Կազմակերպությունը հիմնադրված է եղել 1965 թվականին Վենետիկյան խարտիայի ընդունումից հետո։ Խորհուրդը օբյեկտների գնահատում է կատարում, որոնք նախատեսված ՄԱԿ-ի Համաշխարհային ժառանգության օբյեկտների ցանկի մեջ մտնել։
ԻԿՕՄՕՍ-ի նախորդն էր մինչև 1931 թվականը Մշակույթի հուշարձանների վերանորոգման հարցերով Աթենքյան կոնֆերանսը, որը ստեղծել էր Թանգարանների միջազգային խորհուրդը։ Աթենքյան խարտիան առաջին անգամ օգտագործել էր «համաշխարհային ժառանգություն» տերմինը։ 1964 թվականի պատմական հուշարձանների պահպանման ճարտարապետների և մասնագետների Երկրորդ Կոնգրեսը, որը տեղի է ունեցել Վենետիկում, 13 բանաձև ընդունել էր։ Առաջին բանաձևի շրջանակներում, որը ավելի հայտնի է որպես Վենետիկյան խարտիա, վավերացվել էր Հուշարձանների և պատմական վայրերի պահպանման և վերանորոգման միջազգային խարտիան, իսկ ՅՈՒՆԵՍԿՕ-ի կողմիս առաջադրած երկրորդ բանաձևի շրջանակներում ստեղծված է եղել հենց ԻԿՕՄՕՍ-ը, որի գլխավոր նպատակն է դարձել Վենետիկյան խարտիայի դոկտրինի իրականացումը։
Այժմ ԻԿՕՄՕՍ-ի ունի ավելի քան 7500 անդամ։ Խորհրդի համարյա ամեն անդամը որակավորում ունի մշակութային ժառանգության պահպանման որոլտում՝ ճարտարապետությունում, լանդշաֆտային դիզայնում, հնագիտությունում, քաղաքաշինությունում, ինժեներիայում, մշակութային ժառանգության վարչարարությունում, արվեստագիտությունում և այլն։ Խորհրդի շտաբակայանը գտնվում է Փարիզում։ Միջազգային կազմակերպության ներկայացուցչության շտաբակայանը գտնվում է Լոնդոնում։


== Ազգային կոմիտեներ ==
Ազգային կոմիտեները ԻԿՕՄՕՍԻ ներկայացուցչական կազմակերպույթյունների ցանց է, որոնք ստեղծված են եղել ՅՈՒՆԵՍԿՕ-ի անդամ-երկրներում։ Կոմիտեները ընդգրկում են իրենց մեջ կազմակերպությունների և առանձին անձանց ինֆորմացիայի հավաքման և գնահատման համար։ Այժմ կա ավելի քան 110 Ազգային կոմիտեներ։ Ամեն կոմիտեն իրավունք ունի մշակել սեփական ծրագիրը և նոր անդամի ընդունման կանոնակարգը, բայց ամենը կատարվում է համաձայն ԻԿՕՄՕՍ Միջազգային կազմակերպության կանոնադրության ոգուն։
Երկրներ, որտեղ կա կազմակերպության Ազգային Կոմիտեն՝


== Տես նաև ==
Ջուղայի խաչքարերի ոչնչացում


== Արտաքին հղումներ ==
ICOMOS
ICOMOS Database, unesco.org Archived 2011-06-03 at the Wayback Machine.
ICOMOS Aotearoa/New Zealand Archived 2008-06-15 at the Wayback Machine.
Friends of World Heritage
international.icomos.org — The Little Church of Saint Astvatsatsin (Virgin) of Artik
international.icomos.org — Destruction of the Armenian Cemetery at Djulfa


=== Ազգային կոմիտեների կայքեր ===
Ավստրալիա
Նորվեգիա
Մեծ Բրիտանիա
ԱՄՆ
Վրաստան
Շարգատուրո

Շարգատուրո (հունգ.՝ sárgatúró), հունգարական ծագում ունեցող զատկի ուտեստ, որը տարածված է Սաբոլչ-Սաթմար-Բերեգի շրջակայքում և Հայդուշագ պատմական մարզում։ «Շարգատուրո» թարգմանաբար նշանակում է «դեղին կաթնաշոռային պանիր»։ 


== Պատրաստում ==
Շարգատուրոն պատրաստվում է հետևյալ կերպ՝ խառնել կաթ, ձու և շաքար և հաճախ թեթևակի խառնել ստացված զանգվածը, քանի դեռ այն չի սկսել առաջացնել գնդիկներ։ Այնուհետև խառնուրդին ավելացնում են վանիլ, դնում են կերակուրն ամուր կտորի վրա և քամում ենք, որպեսզի հեռացվի ավելորդ ջուրը։ 
Շարգատուրոն սովորաբար մատուցում են ազդրապուխտով կամ խաշած ձվերով։ Հաճախ ուտեստին ավելացնում են չամիչ և համեմունք։  


== Ծանոթագրություններ ==
Կառլեն Ավետիսյան (նկարիչ)

Անվան այլ կիրառումների համար տե՛ս՝ Կառլեն Ավետիսյան (այլ կիրառումներ)Կառլեն Կարապետի Ավետիսյան (նոյեմբերի 28, 1940(1940-11-28), Արևշատ, Արթիկի շրջան, Հայկական ԽՍՀ, ԽՍՀՄ - մայիսի 7, 2004(2004-05-07), Երևան, Հայաստան), հայ նկարիչ։


== Կենսագրություն ==
Կառլեն Ավետիսյանը ծնվել է Շիրակի մարզի Արևշատ գյուղում։ 1961 թվականին ավարտել է Երևանի Փանոս Թերլեմեզյանի անվան գեղարվեստի ուսումնարանը, 1969 թվականին` Երևանի գեղարվեստա-թատերական ինստիտուտը։ 1970-1988 թվականներին եղել է Հայաստանի հուշարձանների պահպանության վարչությունում նկարիչ-վերականգնող, 1996-2004 թվականներին դասավանդել է Երևանի գեղարվեստի պետական ակադեմիայում։
Մահացել է Երևանում։


== Ստեղծագործություններ ==
«Ծաղկի տոն» (1989)
«Ընտանիք» (1989)
«Կոմպոզիցիա» (1996)
«Առավոտ լուսո» (1998)
«Ադամի անկումը» (1999)
«Տոնախմբություն» (2000)
«Ծաղկունք» (2000)
«Կենաց ծառ» (2000)
«Գարուն» (2000)
«Արարում» (2001)
«Կինն ու ձին» (2002)


== Մատենագիտություն ==
«Արարում և երկրային արարվածքներ», Երևան, ՀԲՀ հրատ, 1995։
«Արարատը չափական թվերի լույսի մայր», Երևան։ Ա. հ., 1995:


== Ծանոթագրություններ ==
Վարահագիրի Գիրի

Վարահագիրի Գիրի (տելուգու՝ వరాహగిరి వేంకట గిరి, հինդի՝ वराहगिरी वेंकट गिरी, ( արտասանություն), օգոստոսի 10, 1894(1894-08-10)[…], Բերհամպուր, Ganjam district, Բենգալյան նախագահություն, Բրիտանական Հնդկաստան, Բրիտանական կայսրություն - հունիսի 23, 1980(1980-06-23), Չեննայ, Հնդկաստան), հնդիկ քաղաքական գործիչ։
Ավարտել է Իռլանդիայի ազգային համալսարանի (Դուբլին) իրավաբանական ֆակուլտետը։ Հայրենիք վերադառնալով, ընդգրկվել է ազգային-ազատագրական շարժման մեջ և հարել Հնդկական ազգային կոնգրես կուսակցությանը։ 1922-1929 թվականներին մասնակցել է համահնդկական արհմիութենական շարժմանը և դարձել դրա ղեկավարներից մեկը։ Անգլիայի գաղութային տիրապետության դեմ պայքարելու համար 1939-1945 թվականներին գտնվել է բանտում։ Անկախության հռչակումից հետո նշանակվել է Հնդկասաանի դեսպան Ցեյլոնում (1947-1951), իսկ 1952-1954 թվականներին՝ Հնդկաստանի կենտրոնական կառավարության աշխատանքի նախարարը, 1957-1967 թվականներին նահանգապետ՝ տարբեր նահանգներում։ 1967-1969 թվականներին եղել է Հնդկաստանի փոխնախագահ, 1969-1974 թվականներին՝ Նախագահ։
Ապար (Քղիի գավառ)

Անվան այլ կիրառումների համար տե՛ս՝ Ապար (այլ կիրառումներ)Ապար, գյուղ Մեծ Հայքի Բարձր Հայք աշխարհի Խորձյան գավառում, իսկ ապա ավերակ գյուղ Արևմտյան Հայաստանում, Էրզրումի վիլայեթի Քղիի գավառակում։ Գտնվում էր Քղի գետի հովտում։


== Պատմություն ==
Գյուղը 1445 թվականին հիշատակվել է Գրիգոր Մակվեցու կոնդակում։ Ապարն ավերվել է Շահ Աբասի 1603 թվականի արշավանքի ժամանակ։


== Պատմամշակութային կառույցներ ==
Ապարում է գտնվում Ապաու Ս. Կարապետ վանքը և հին բերդի ավերակներ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Հայաստանի նախագահական ընտրություններ (2008)

Հայաստանի 2008 թվականի նախագահական ընտրություններ, Հայաստանի Նախագահի 5-րդ ընտրություններ։ Համաձայն Հայաստանի Սահմանադրության 51-րդ հոդվածի, ընտրություններն անցկացվեցին Նախագահի լիազորությունների ավարտին նախորդող 50-րդ օրը՝ 2008 թ. փետրվարի 19-ին։ Գործող նախագահ Ռոբերտ Քոչարյանն այլևս առաջադրվել չէր կարող։


== Ընտրության կարգը ==
ՀՀ Նախագահի ընտրությունների հիմնարար դրույթները սահմանվեցին 1995 թ. հուլիսի 5-ի հանրաքվեով ընդունված ՀՀ Սահմանադրության 51-րդ հոդվածով, իսկ ընտրությունների անցկացման մանրամասն ընթացակարգը սահմանվեց 1998 թ. մայիսի 30-ին ընդունված և 2005 թ. փոփոխված ՀՀ Ընտրական օրենսգրքով։


== Թեկնածուներ ==
Առաջադրվեցին հետևյալ թեկնածուները՝

«Ազատություն», «Ազգային վերածնունդ», «Ժառանգություն», «Ժողովրդավարական ուղի», «Ժողովրդավարական հայրենիք», Պահպանողական, Հայաստանի ժողովրդական, Հայաստանի մարքսիստական, «Հանրապետություն», «Հայոց համազգային շարժում», Սոցիալ-դեմոկրատ հնչակյան, «Քրիստոնեա-ժողովրդավարական վերածնունդ» և Հայաստանի սոցիալ-էկոլոգիական (կանաչների) կուսակցությունները հայտարարեցին Լևոն Տեր-Պետրոսյանի թեկնածությունը պաշտպանելու մասին։
«Բարգավաճ Հայաստան» կուսակցությունը, Միավորված աշխատանքային կուսակցությունը, «Հզոր հայրենիք» կուսակցությունը, Հայաստանի նորացված կոմունիստական կուսակցությունը, «Հայաստանի ժողովրդավարական ազատական միություն» կուսակցությունը, Միացյալ ազատական ազգային կուսակցությունը, «Ժողովրդավարություն և աշխատանք» կուսակցությունը հայտարարեցին Սերժ Սարգսյանի թեկնածությունը պաշտպանելու մասին։
Թեկնածուներ Րաֆֆի Կ. Ռիչարդի Հովհաննիսյանը չգրանցվեց վերջին 10 տարում ՀՀ քաղաքացի չհանդիսանալու, Արամ Ռաֆիկի Կարապետյանը` վերջին 10 տարում ՀՀ-ում մշտապես չբնակվելու պատճառաբանությամբ։
Այսպիսով, գրանցվեց և քվեարկվեց 9 թեկնածու։


== Քվեարկության արդյունքներ ==
Ընտրողների ընդհանուր թիվը` ըստ ընտրողների ցուցակի՝2315410

Այսպիսով, ՀՀ Նախագահ ընտրվեց Սերժ Ազատի Սարգսյանը։


== Տես նաև ==
Բողոքի ակցիաներ Երևանում 2008 թ.
Մոջեյրու

Մոջեյրու (պորտ.՝ Mogeiro), համայնք Բրազիլիայում՝ Պարաիբա նահանգի կազմում։ Գտնվում է Պարաիբա նահանգի գյուղատնտեսական մարզում։ Մտնում է Իտաբայանա գավառի կազմի մեջ։ Բնակչությունը կազմում է 13 184 մարդ (2006 թվականի տվյալներով)։ Գրավում է 218,993 կմ2 տարածք։ Բնակչության խտությունը՝ 60,2 մարդ/կմ²։


== Պատմություն ==
Քաղաքը հիմնադրվել է 1963 թվականին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 33.686.445,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 2.551,04 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,545 (տվյալները՝ ՄԱԿ-ի զարգացման ծրագրի)։
Նատալյա Կարամիշևա

Նատալյա Կարամիշևա (ռուս.՝ Наталья Германовна Карамышева, օգոստոսի 3, 1959(1959-08-03), Եկատերինբուրգ, ՌԽՖՍՀ, ԽՍՀՄ). խորհրդային գեղասահորդուհի, հանդես է եկել պարեր սառույցի վրա ձևում։ Զույգ կազմելով Ռոստիսլավ Սինիցինի հետ` ԽՍՀՄ կրկնակի չեմպիոնուհի։ ԽՍՀՄ միջազգային կարգի սպորտի վարպետ։
Մարզական կարիերայի ավարտից հետո հանդես է եկել Իգոր Բոբրինի «Սառցե մանրանկարների թատրոնում»։ 1996 թվականին, տեղափոխվել է Չեխիա, որտեղ էլ աշխատում է որպես գեղասահքի մարզիչ և խորեոգրաֆ։
Ամուսնացած է նախկին պարընկեր Ռոստիսլավ Սինիցինի հետ։ Նրանց որդին՝ Ալեքսանդր Սինիցինը, գնացել է ծնողների հետքերով և նույնպես հանդես է գալիս պարեր սառույցի վրա ձևում (ներկայացնում է Չեխիան)։


=== Ելույթների արդյունքներ ===


== Ծանոթագրություններ ==


== Արտաքին հղումներ ==
Н. Карамышева на сайте В. Соловьёва
Н. Карамышева на сайте о И. Ксенофонтове(չաշխատող հղում)
Н. Карамышева на сайте ICE DOM (անգլ.)
Կուզմինովկա (գյուղ, Կուգարչինսկի շրջան)

Անվան այլ կիրառումների համար տե՛ս՝ ԿուզմինովկաԿուզմինովկա (ռուս.՝ Кузьминовка, բաշկիրերեն՝ Кузьминовка), գյուղ Ռուսաստանի Բաշկորտոստան հանրապետության Կուգարչինսկի շրջանի կազմում։
Բնակչությունը 2009 թվականին գրանցված տվյալներով կազմում էր 78 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լաչպլեսիսի օր

Լաչպլեսիսի օր (լատիշ․՝ Lāčplēša diena), հիշատակի օր Լատվիայում։ Նշվում է յուրաքանչյուր տարի, նոյեմբերի 11-ին, ի հիշատակ Լատվիայի ազատության ու անկախության համար իրենց կյանքը զոհաբերած զինվորների։ Հայրենիքի ազատության համար զենք վերցրած լատիշները 1919 թվականի նոյեմբերի 11-ին՝ ազատագրական պատերազմի կարևորագույն դրվագում՝ Ռիգայի ճակատամարտում թանկ զոհերի գնով հաղթանակ են տարել ռուս-գերմանական կամավորներից կազմված արևմտառուսական կամավորական բանակի նկատմամբ, որի պարագլուխը սպիտակգվարդիական դաշտային հրամանատար Պավել Բերմոնդ-Ավալովն էր (Ավալաշվիլի)։
1988 թվականից ի վեր ավանդույթ է դարձել Լաչպլեսիսի օրը հիշատակի մոմեր վառել ու տեղադրել Ռիգայի ամրոցի պատերի մոտ։ Մոմավառության համանման արարողություններ են տեղի ունենում նաև լատվիական այլ քաղաքներում, գյուղերում, զինվորական գերեզմանատներում։ 2018 թվականին Լատվիայի «Միություն» և «Ազգային դաշինք» կուսակցություններն առաջարկել են Լաչպլեսիսի օրը պաշտոնապես հռչակել հիշատակության համազգային, ոչ աշխատանքային օր։
Հիշատակի այդ օրվա անվանումն առնչվում է «Լաչպլեսիս» զինվորական շքանշանի հետ, որի անվանումն էլ, իր հերթին, կապված է լատվիական ազգային էպոսի հերոս Լաչպլեսիսի հետ (հերոսի անունը լատիշերենից բառացի թարգմանած, նշանակում է Արջասպան, արջ ձևող)։ Էպոսը, ժողովրդական ավանդազրույցների հիման վրա, մշակել ու 19-րդ դարի վերջերին՝ 1888 թվականին հրատարակել է Անդրեյս Պումպուրսը։


== Ծանոթագրություններ ==


== Արտաքին հղումներ ==
Today is the Lāčplēsis Day! What does 11 November mean for Latvia? Archived 2020-01-20 at the Wayback Machine.. November 11, 2016. Ministry of Foreign Affairs of the Republic of Latvia. Retrieved November 17, 2016.
What is Lāčplēša Day. Infogr.am. Retrieved November 8, 2016.
Five of the most emotional 11 November speeches of Latvian officials.  November 14, 2015. Baltic News Network. Retrieved November 8, 2016.
Լաչպլեսիսի օրը Լատվիայում
Լաչպլեսիսի օրը
День Лачплесіса та трохи історії Archived 2019-11-29 at the Wayback Machine.
Լատվիան նշում է Լաչպլեսիսի օրը
Լաչպլեսիսի օրը Archived 2014-11-12 at the Wayback Machine.
Դմիտրիևկա (գյուղ, Զիլաիրսկի շրջան)

Անվան այլ կիրառումների համար տե՛ս՝ ԴմիտրիևկաԴմիտրիևկա (ռուս.՝ Дмитриевка, բաշկիրերեն՝ Дмитриевка), գյուղ Ռուսաստանի Բաշկորտոստան հանրապետության Զիլաիրսկի շրջանի կազմում։
Բնակչությունը 2009 թվականին գրանցված տվյալներով կազմում էր 251 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աբդուլ Մաջեդ Դիդի

Աբդուլ Մաջեդ Դիդի (մալդիվերեն՝އަލްއަމީރު އަބްދުލްމަޖީދު ރައްނަބަނޑޭރި ކިލެގެފާނު, օգոստոսի 29, 1873(1873-08-29), Մալդիվներ - փետրվարի 21, 1952(1952-02-21), Շրի Լանկա), եղել է Մալդիվների սուլթանը սկսած 1944 թվականից։ Նա երբեք չի ընդունել թագը և իր կյանքի մեծ մասը անցկացրել է Եգիպտոսում։ Կառավարությւնը կառավարել է նրա որդի Հասան Ֆարիդ Դիդին։ Սուլթանը մահացել է 1952 թվականի փետրվարի 21-ին Ցեյլոնում։


== Ծանոթագրություններ ==
Արբո (Մարդինի գավառ)

Անվան այլ կիրառումների համար տե՛ս՝ Արբո (այլ կիրառումներ)Արբո, գյուղ Արևմտյան Հայաստանում, Դիարբեքիրի վիլայեթի Մարդինի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Gott ist ein Popstar

«Gott ist ein Popstar» (գերմ.՝ Աստվածը փոփ-աստղ է), գերմանական Oomph! խմբի սինգլն է GlaubeLiebeTod ալբոմից։ Թողարկվել է 2006 թ. փետրվարի 24-ին Gun Records լեյբլի կողմից։


== Երգացանկ ==
Gott ist ein Popstar
Ich will deine Seele
Weißt du wie viel Sterne stehen
Fragment
Gott ist ein Popstar! (Transporterraum Mix)


== Ծանոթագրություններ ==
Առևանգված

«Առևանգված» (անգլ.՝ Snatched), ռեժիսոր Ջոնաթան Լիվայնի ամերիկյան կինոկատակերգություն։ Այն մոր և դստեր մասին է, որոնց առևանգում են Հարավային Ամերիկայում հանգստանալու ժամանակ։ Գլխավոր դերակատարներն են Էմի Շումերը և Գոլդի Հոունը։ Պրեմիերան ԱՄՆ-ում կայացել է 2017 թվականի մայիսի 12-ին։


== Սյուժե ==
Էմիլի Միդլտոնի կյանքում «սև գիծ» է սկսվել. նրան լքել է ընկերը, ի լրումն դրան՝ ազատել են աշխատանքից։ Չնայած այդ ամենին, նա վճռականորեն մեկնում է Էկվադոր՝ պլանավորված հանգստի։ Նրա նախկին ընկերոջ փոխարեն երկար համոզելուց հետո նրան է միանում մայրը՝ Լինդան։ Սակայն հանգիստը չի հաջողվում. կանանց առևանգում են։ Որպեսզի կենդանի մնան, նրանք պետք է հասկանան, թե ինչքան ամուր է իրենց կապը։


== Դերերում ==
Էմի Շումեր – Էմիլի Միդլտոն
Գոլդի Հոուն – Լինդա Միդլտոն
Այկ Բարինհոլց – Ջեֆրի Միդլտոն
Վանդա Սայքս – Ռութ
Ջոան Կյուսակ – Բարբ
Քրիստոֆեր Մելոնի – Ռոջեր Սիմոնս
Օսկար Խաենադա – Մորգադո


== Ստեղծում ==
2015 թվականի մայիսի 22-ին հայտարարվել է, որ Էմի Շումերը նկարահանվելու է կատակերգական մարտաֆիլմում և քրոջ՝ Կիմ Քարամելի հետ փոխադրում է սցենարը, որը գրել էր Քեթի Դիպոլդը։ Դիպոլդը պատմել է, որ սցենարը գրելու համար իրեն ոգեշնչել են իր և մոր հարաբերությունները։ Որպես ֆիլմի պրոդյուսերներ հանդես են եկել Պոլ Ֆեյգը Feigco Entertainment ընկերությունից և Ջեսսի Հանդերսոնն ու Պիտեր Չերնինը Chernin Entertainment ընկերությունից։ Ամբողջ աշխարհում ֆիլմի տարածման իրավունքը ձեռք է բերել 20th Century Fox ստուդիան։ 2015 թվականի օգոստոսի 18-ին հաղորդվել է, որ Ջոնաթան Լևինը բանակցություններ է վարում ֆիլմի ռեժիսորը լինելու համար։
2016 թվականի փետրվարի 8-ին հայտնի է դարձել, որ Գոլդի Հոունը բանակցություններ է վարում հերոսու մոր դերը կատարելու համար։ Դա նրա առաջին դերն էր 2002 թվականին «Բենգեր քույրիկները» ֆիլմում նկարահանվելուց հետո։ 2016 թվականի մայիսին դերասանական կազմին են միացել Քրիստոֆեր Մելոնին, Այկ Բարինհոլցը, Օսկար Խաենադան և Վանդա Սայքսը։ Մայիսին ֆիլմն ուներ «Մայր / դուստր» (անգլ.՝ Mother / Daughter) աշխատանքային վերնագիրը։
Նկարահանման շրջանն սկսվել է 2016 թվականի հունիսի 15-ին Հավայիում և ավարտվել 2016 թվականի օգոստոսի 12-ին։ 2016 թվականի դեկտեմբերի 12-ին Էմի Շումերը հաղորդել է, որ ֆիլմն ստացել է «Snatched» անվանումը։


== Քննադատություն ==
Ֆիլմը կինոքննադատների կողմից ստացել է խառն արձագանքներ։ Rotten Tomatoes կայքում այն 189 գրախոսականների ու 10 հնարավորից 5,1 միջին միավորի հիման վրա ունի 36 % վարկանիշ։ Metacritic կայքում 41 գրախոսականների հիման վրա ֆիլմն ունի 45 միավոր 100 հնարավորից, ինչը համապատասխանում է «խառը կամ միջին արձագանքներ» կարգավիճակին։ CinemaScore կայքում հանդիսատեսը ֆիլմին տվել է B գնահատական (A+-ից մինչև F սանդղակով)։


== Ծանոթագրություններ ==
Վիբո Վալենտիա (այլ կիրառումներ)

Վիբո Վալենտիա, կարող է վերաբերել՝

Վիբո Վալենտիա - կոմունա Իտալիայում, Կալաբրիա մարզում՝ Վիբո Վալենտիա գավառում
Վիբո Վալենտիա - գավառ Իտալիայի Խորհրդարանական Հանրապետության հարավում՝ Կալաբրիայի մարզում
Հելենա Ֆիբինգերովա

Հելենա Ֆիբինգերովա (չեխերեն՝ Helena Fibingerová ˈɦɛlɛna ˈfɪbɪŋɡɛrova. հուլիսի 13, 1949(1949-07-13)[…], Víceměřice), չեխ նախկին գնդահրորդուհի, ով սահմանել է աշխարհի երեք ռեկորդ, 1976 թվականին ամառային օլիմպիական խաղերում նվաճել է բրոնզե, 1983 թվականին աշխարհի առաջնությունում՝ ոսկե մեդալ։


== Աշխարհի ռեկորդներ ==
21,57 մետր - 1974 թ. սեպտեմբերի 21-ին, Գոտվալդովում
21,99 մետր - 1976 թ. հուլիսի 26-ին Օպավայում
22,32 մետր - 1977 թ. օգոստոսի 20-ին, ՆիտրայումՖիբինգերովային է դեռևս պատկանում աշխարհի մարզադահլիճային ռեկորդը՝ 22,50 մետր, որը նա սահմանել է 45 տարի առաջ՝ 1977 թվականի փետրվարի 19-ին Յաբլոնեց նադ Նիսոու քաղաքում։


== Մարզական կարիերա ==
1972 թվականին Հելենա Ֆիբինգերովան մասնակցել է Մյունխենում կայացած ամառային օլիմպիական խաղերին, 18,81 մետր արդյունքով գրավել 7-րդ տեղը։ Հաջորդած տարիներին գրեթե անընդմեջ դարձել է Չեխոսլովակիայի չեմպիոնուհի՝ այդ տիտղոսը բացօթյա մրցումներում նվաճելով 15, մարզադահլիճներում՝ 14 անգամ։ 1976 թվականին Մոնրեալում անցկացված ամառային օլիմպիական խաղերում 20,67 մետր արդյունքով գրավել է երրորդ տեղը և նվաճել իր միակ օլիմպիական պարգևը՝ բրոնզե մեդալ։
1977 թվականի օգոստոսի 20-ին Ֆիբինգերովան դարձել է 22 մետրի սահմանագիծը հատած առաջին կին գնդահրորդը և սահմանել է աշխարհի ռեկորդ՝ 22,32 մետր։ Երեք տարի անց գերմանուհի Իլոնա Բրիզենիկը, ապա՝ խորհրդային գնդահրորդուհի Նատալյա Լիսովսկայան գերազանցել են նրա ռեկորդը։
1983 թվականին առաջին անգամ մասնակցելով աշխարհի առաջնությանը, որն անց էր կացվում Հելսինկիում, Ֆիբինգերովան 21,05 մետր արդյունքով հռչակվել է աշխարհի չեմպիոնուհի։


== Մարզական նվաճումներ ==


== Ծանոթագրություններ ==


== Գրականություն ==
Kohlman  Čeněk - Neboj se jich Heleno, 1980,  Olympia, Praha
Tomeš Josef - Český biografický slovník XX. století I. A–J, Paseka, Praha ; Litomyšl, 1999, isbn = 80-7185-245-7
100 let českého sportu 1918-2018, Olympia, Praha, 2018, isbn = 978-80-7376-521-7


== Արտաքին հղումներ ==
Հելենա Ֆիբինգերովա - անձնական էջը IAAF-ում(անգլ.)
Helena Fibingerová, medailon na www.atletika.cz, výňatek z knihy Jan Jirka: Sto let královny
Jak Fibingerová hrozila v ČT kvůli svým rohlíkům, Lidové noviny, 19. 11. 2007, pdk, aus
Václav Pacina: Fibingerová: testosteron, nebo nemoc?, iDnes.cz, 17. 8. 2006
Մոնթե Մելքոնյանի հուշարձան (Դիլիջան)

Մոնթե Մելքոնյանի հուշարձան, գտնվում է Տավուշի մարզի Դիլիջան քաղաքում, ՀՀ ՊՆ Մոնթե Մելքոնյանի անվան ռազմական վարժարանի տարածքում։ Տեղադրվել է 2017 թվականի նոյեմբերի 21-ին։ Քանդակագործ՝ վաստակավոր նկարիչ Լևոն Թոքմաջյան։


== Պատմություն ==
Մոնթե Մելքոնյանի հուշարձանը ստեղծվել է երեք տարում։ Սկզբնապես նախատեսված էր, որ այն պետք է տեղադրվի Երևանի Աջափնյակ համայնքում, որտեղ պետք է կառուցվեր ՀՀ ՊՆ Մոնթե Մելքոնյանի անվան ռազմական վարժարանը։ Սակայն քանի որ վարժարանը տեղափոխվեց Դիլիջան, որոշվեց արձանը ևս տեղափոխել այնտեղ։
Արձանը նվիրված է ՀՀ ազգային հերոս Մոնթե Մելքոնյանին։ Այն քանդակված է Արցախից բերված կարծր քարից, բարձրությունը մոտ 5 մետր է։ Հեղինակն է քանդակագործ Լևոն Թոքմաջյանը։


== Բացում ==
Մոնթե Մելքոնյանի հուշարձանի հանդիսավոր բացումը տեղի է ունեցել 2017 թվականի նոյեմբերի 21-ին։ Այն նվիրվել է Մոնթե Մելքոնյանի 60-ամյակին։ Բացմանը մասնակցել և խոսք է ասել ՀՀ նախագահ Սերժ Սարգսյանը։ Արարողությանը մասնակցել են ՀՀ բարձրաստիճան այլ պաշտոնյաներ, բարձրագույն սպայական կազմի ներկայացուցիչներ, հյուրեր։ Ելույթ է ունեցել ՀՀ պաշտպանության նախարար Վիգեն Սարգսյանը։


== Ծանոթագրություններ ==
Դարչեթ

Դարչեթ (վրաց.՝ დარჩეთი), գյուղ Վրաստանում։ Գտնվում է Կախեթի մարզի Գուրջաանի շրջանում։


== Դիրք ==
Գյուղը գտնվում է ծովի մակարդակից 880 մետր բարձրության վրա։ Շրջկենտրոն Գուրջաանից հեռու է 37 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 409 մարդ, մեծամասնությունը՝ վրացիներ (99,5%)։


== Ծանոթագրություններ ==
Աստերոիդների ցանկ (14001-14100)

Աստերոիդների ցանկ (13901-14000)  • Աստերոիդների ցանկ  • Աստերոիդների ցանկ (14101-14200)
 Աստերոիդների ցանկ (13901-14000)  • Աստերոիդների ցանկ  • Աստերոիդների ցանկ (14101-14200)


== Աղբյուր ==
«Discovery Circumstances: Numbered Minor Planets (10001)-(15000)»։ www.minorplanetcenter.net
Ականթ դիոսկորեանման

Ականթ դիոսկորեանման (լատ.՝  Acanthus dioscoridis L.), ականթազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
Բազմամյա գեղազարդային խոտաբույս է, որն ունի ուղիղ կանգնած 30-40 սմ բարձրությամբ ցողուն։ Տերևները ամբողջական են։ Պսակը՝ միաշուրթ, ծիրանի–վարդագույն։ Ծաղկաբույլը՝ խիտ, երկարավուն։ Ծաղկակիցները՝ փշոտ–ատամնավոր են, հաճախ՝ մանուշակագույն։


== Տարածվածություն ==
Հայաստանում հանդիպում է Գեղամի ֆլորիստիկական շրջանում, Հատիս լեռնագագաթի ստորոտում։ Աճում է նաև Արևելյան Անատոլիայում, Հյուսիսային Իրաքում և Արևմտյան Իրանում։


== Էկոլոգիա ==
Աճում է միջին լեռնային գոտում՝ ծովի մակարդակից 1600–1700 մ բարձրությունների վրա, քարքարոտ աճելավայրերում, դաշտերի եզրերին։ Ծաղկում է հունիս ամսին, պտղաբերում՝ հուլիս–օգոստոս ամիսներին։


== Պահպանություն ==
Կրիտիկական վիճակում գտնվող տեսակ է։ Հայտնի է ընդամենը մեկ ոչ մեծ պոպուլյացիա, որի տարածման և բնակության  շրջանների մակերեսը 10 կմ²–ից էլ փոքր է։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ CITES–ի և Բեռնի կոնվենցիաների հավելվածներում։
Պահպանության միջոցառումներ չեն իրականացվում։ Անհրաժեշտ է իրականացնել պոպուլյացիայի վիճակի մոնիթորինգ։


== Ծանոթագրություններ ==
Սիդորի (գյուղ, Զմիյովի շրջան)

Անվան այլ կիրառումների համար տե՛ս՝ ՍիդորիՍիդորի (ուկրաիներեն՝ Сидори), գյուղ Ուկրաինայի Խարկովի մարզի Զմիյովի շրջանում։ Հիմնադրվել է 1685 թվականին։
2001 թվականի տվյալներով Սիդորի գյուղում բնակվում էր 48 մարդ։ Բնակավայրը զբաղեցնում է 0,162 կմ² տարածք։ Բնակչության խտությունը կազմում էր 296,3 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մարկովցի (գյուղ, Շեպետովի շրջան)

Անվան այլ կիրառումների համար տե՛ս՝ ՄարկովցիՄարկովցի (ուկրաիներեն՝ Марківці), գյուղ Ուկրաինայի Խմելնիցկիի մարզի Շեպետովի շրջանում։
2001 թվականի տվյալներով Մարկովցի գյուղում բնակվում էր 136 մարդ։ Բնակավայրը զբաղեցնում է 67 կմ² տարածք։ Բնակչության խտությունը կազմում էր 2029,85 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
1198

1198 թվական, ոչ նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 1198 թվականն է, 
XII դարի 98-րդ տարին։


== Դեպքեր ==
Լևոն Բ-ի թագադրություն։


== Ծնունդներ ==


== Մահեր ==
Հուլիս 14 - Ներսես Լամբրոնացի, մատենագիր, գիտնական, փիլիսոփա, պետական և եկեղեցական գործիչ (ծ. 1153)
Սեսիլիո Բաես

Սեսիլիո Բաես Գոնսալես (իսպ.՝ Cecilio Báez González), (հունվարի 1, 1862(1862-01-01), Ասունսյոն, Պարագվայ - հունիսի 18, 1941(1941-06-18) կամ 1941, Ասունսյոն, Պարագվայ), պարագվայցի լրագրող, իրավաբան, պրոֆեսոր, պարագվայական քաղաքական գործիչ, նախագահ 1905 թ. դեկտեմբերի 9-ից 1906 թ. նոյեմբերի 25-ը։
Նա 1893 թ. Ասունսյոնի Ազգային համալսարանի իրավաբանության և հասարակական գիտությունների երեք դոկտորներից մեկն էր։ Նա այդ նույն համալսարանի ռեկտորն էր։ Մարշալ Խոսե ֆելիքս Էստիգարիբիայի օրոք նշանակվել է Ազգային համալսարանի հավերժական ռեկտոր։
Նրա կառավարման տարիներին Պարագվայ եկան առաջին ավտոմեքենաները և ստեղծվեց Պարագվայի բանկը։


== Ծանոթագրություններ ==
Ջարեդ Գիլմոր

Ջարեդ Սքոթ Գիլմոր (անգլ.՝ Jared Scott Gilmore, մայիսի 30, 2000(2000-05-30), Սան Դիեգո, Կալիֆոռնիա), կինոյի և հեռուստատեսության ամերիկացի  դերասան, որը նկարահանվել է այնպիսի հեռուստասերիալներում, ինչպիսիք են «Խելագարներ» և «Մի անգամ հեքիաթում»։ Վերջինում  մարմնավորել է Հենրիին՝ Սպիտակաձյունիկի թոռանը։


== Կենսագրություն ==
Ջարեդը ծնվել է 2000 թվականի մայիսի 30-ին։ Նա ունի երկվորյակ քույր՝ Թեյլորը, որի շնորհիվ էլ հայտնվել է հեռուստատեսությունում։ Ծնողները որոշել են գործակալ գտնել Թեյլորի համար և ուղևորության ժամանակ իրենց հետ վերցրել են Ջարեդին։ Երբ նրանք հանդիպել են գործակալների հետ, պարզվել է, որ նրանց հետաքրքրում է ոչ միայն Թեյլորը, այլև Ջարեդը։ Դրանից կարճ ժամանակ անց նա մասնակցել է լսումների։
Ի տարբերություն իր քրոջ, որը շուտով հեռացել է այլ ոլորտից, Ջարեդը շարունակել է աշխատել այդ ուղղությամբ։ Սկզբում Ջարեդը գովազդել է շապիկներ, ինչն էլ նրան տարել է աշխատելու հեռուստատեսությունում։


== Ֆիլմագրություն ==


== Ծանոթագրություններ ==
Խոլմոգորիի շրջան

Խոլմոգորսկի շրջան (ռուս.՝ Холмогорский район), մունիցիպալ շրջան Ռուսաստանի Դաշնության Արխանգելսկի մարզում։
Ստեղծվել է 1929 թվականին։ Վարչական կենտրոնը՝ Խոլմոգորի։


== Աշխարհագրություն ==
Շրջանի տարածքի մակերեսը կազմում է 16800 կմ²։


== Բնակչություն ==
2011 թվականի մարդահամարի արդյունքներով շրջանում բնակվում էր 24946 մարդ։ Բնակչության խտությունը կազմում էր 1,48 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
(1895) Լարինկ

(1895) Լարնիկ (անգլ.՝ Larink), աստերոիդ աստերոիդների հիմնական գոտում։ Հայտնաբերվել է 1971 թվականի հոկտեմբերի 26-ին Լյուբոշ Կոհոուտեկի կողմից Բերգդորֆում։
Միջին հեռավորությունը Արեգակից կազմում է 3,189457 ա. մ., առավելագույնը մոտենում է 2,7128 ա. մ. հեռավորության վրա և հեռանում 3,6661 ա. մ.։ Արեգակի շուրջ մեկ ամբողջական պտույտ է կատարում 2080,53 երկրային օրվա ընթացքում, իր ուղեծրով շարժվելով միջինում 0,173033 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,82° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1895) Լարնիկ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ֆերենց Մորա

Ֆերենց Մորա (հունգ.՝ Móra Ferenc, հուլիսի 19, 1879(1879-07-19), Կիշկունֆելեդհազա, Բաչ-Կիշկուն, Հունգարիա - փետրվարի 8, 1934(1934-02-08), Սեգեդ, Հունգարիա), հունգարացի վիպասան, ժուռնալիստ, հնագետ, թանգարանային գործի մասնագետ: Համարվում է հունգար խոշորագույն գրողներից մեկը:


== Կենսագրություն ==
Ֆերենց Մորան ծնվել ու մեծացել է գյուղացիական աղքատ ընտանիքում. հայրը գյուղական դերձակ էր, մայրը՝ հացթուխ: Վաղ մանկական հասակից արդեն մտավոր արտակարգ ունակություններ է դրսևորել, բայց ընտանիքի նյութական վատ վիճակի պատճառով դժվարությամբ է դպրոցական կրթություն ստացել:
Այդուհանդերձ՝ կարողացել է դպրոցից հետո էլ ընդունվել Բուդապեշտի համալսարան, որն ավարտել է աշխարհագրության ու պատմության մասնագետի որակավորումով: Մի տարի ուսուցչություն է արել Վաշ գավառի Ֆելշյոլյովյո գյուղի դպրոցում, սկսել է գրքեր գրել, հիմնականում՝ պատանի ընթերցողների համար: 1913-1919 թթ. եղել է Սեգեդում լույս տեսնող «Szegedi Napló» թերթի գլխավոր խմբագիրը, իսկ այնուհետև՝ մինչև իր կյանքի ավարտը՝ մշտական աշխատակիցը (ի դեպ, այդ թերթը Առաջին համաշխարհային պատերազմի տարիներին զերծ է մնացել շովինիստական քարոզչությունից):
Ժուռնալիստական իր ստեղծագործություններում Ֆերենց Մորան հաճախ սուր քննադատության է ենթարկել ռեգենտ Միկլոշ Հորտիին, և այդ ընդդիմադիր կեցվածքի պատճառով էլ Մորայի «Հաննիբալի համբարձումը» (Hannibál feltámasztása) վեպի տպագրությունը անընդհատ հետաձգվել է (երկը լույս է տեսել հեղինակի մահից հետո՝ 1955 թվականին, և այն էլ՝ խիստ գրաքննության ենթարկված):
1904 թվականից Մորան ժուռնալիստական ու գրական աշխատանքին զուգահեռ՝ գործունեություն է ծավալել թանգարանային գործի ասպարեզում. աշխատել է Սեգեդ քաղաքի և Չոնգրադ շրջանի համակցված գրադարան-թանգարանում, որի տնօրեն է նշանակվել 1917 թվականին և այդ պաշտոնը վարել մինչև իր մահը: Ներկայումս թանգարանը կրում է նրա անունը:


== Երկերի ընտրանի ==
Az aranyszőrű bárány «Ոսկե գեղմ», (պոեմ, Szeged, 1902)
Rab ember fiai «Ստրուկի զավակները» (Budapest, 1909)
Mindenki Jánoskája «Փոքրիկ Յանոշը, որ բոլորինն էր» (Budapest, 1911)
Csilicsali Csalavári Csalavér (Budapest, 1912)
Filkó meg én «Ֆիլկոն ու ես» (Budapest, 1915)
Kincskereső kis ködmön «Գանձեր որոնող փոքրիկ բաճկոնակը» (Budapest, 1918)
Dióbél királyfi «Ընկույզիկ արքայազնը» (Budapest, 1922)
A festő halála «Նկարչի մահը» (Будапешт, 1921, հետագայում վեպը հրատարակվել է Négy apának egy leánya «Չորս հայր, մեկ դուստր» վերնագրով)
Georgikon «Գեորգիկներ» (պոեմ, Budapest, 1925)
Nádihegedű «Եղեգնյա ջութակ» (Budapest, 1927)
Ének a búzamezőkről «Ցորենի արտերի երգը» (վեպ, Budapest, 1927)
Beszélgetés a ferdetoronnyal «Զրույց ընկնող աշտարակի հետ» (Budapest, 1927)
Véreim «Իմ սերունդներին» (Budapest, 1927)
Sokféle «Ուրիշը» (Budapest, 1927)
Egy cár, akit várnak «Ցանկությունների արքան» (Budapest, 1930)
Aranykoporsó «Ոսկե դագաղ» (պատմավեպ, Budapest, 1932)
Daru-utcától a Móra Ferenc-utcáig «Կռունկի փողոցից Ֆերենց Մորայի փողոց» (ինքնակենսագրություն, Budapest, 1934)
Utazás a földalatti Magyarországon «Ստորգետնյա Հունգարիայի համայնապատկերը» (Budapest, 1935)
Parasztjaim «Համագյուղացիներիս» (Budapest, 1935)
Dióbél királykisasszony «Արքայադուստր Ընկույզիկը» (Budapest, 1935)
Napok, holdak, elmúlt csillagok «Արևներ, Լուսիններ, մարած աստղեր» (Budapest, 1935)


== Ծանոթագրություններ ==
Ոլորտ (ֆիլմ)

«Ոլորտ» (անգլ.՝ The Circle), ռեժիսոր Ջեյմս Պոնսոլդտի ֆիլմը։ Ֆիլմի սցենարը հիմնված է Դեյվ Էգերսի համանուն վեպի վրա։ Ֆիլմի պրեմիերան ԱՄՆ-ում տեղի է ունեցել 2017 թվականի ապրիլի 28-ին։


== Սյուժե ==
Քոլեջը վերջերս ավարտած Մեյ Հոլլանդն աշխատանքի է ընդունվում «Ոլորտ» տեխնոլոգիական հզոր ընկերությունում, որը մի համակարգի մեջ է միավորում իր օգտատերերի է էլեկտրոնային փոստը, սոցիալական կայքերի էջերը, բանկային քարտերի ու գնումների մասին տեղեկությունները։ Այդ գործընթացի արդյունքում ստացվում է մարդու ունիվերսալ առցանց-իդենտիֆիկատորը։ Բայց գործնականում ամեն ինչ չէ հարթ ընթանում... Ծնողները հավանություն չեն տալիս նրա ընտրությանը։


== Դերերում ==
Էմմա Ուոթսոն – Մեյ Հոլլանդ
Թոմ Հենքս – Էյմոն Բեյլի
Քերեն Գիլան – Էննի Էլլերթոն
Պատոն Օսվալտ – Թոմ Սթենտոն
Ջոն Բոյեգա – Թայ Լաֆիթ
Էլլար Քոլթրեյն – Մերսեր
Բիլլ Փեքսթոն – Վիննի Հոլլանդ, Մեյի հայրը
Գլեն Հեդլի – Բոննի Հոլլանդ, Մեյի մայրը
Պուրնա Ջագանաթան – բժիշկ Ջեսիկա Վիլլալոբոս
Էլլեն Վոնգ – Ռենատա
Ջուդի Ռեյես – Սանթոսի կոնգրեսի անդամ


== Կինոարտադրություն ==


=== Քասթինգ և ֆինանսավորում ===
2014 թվականի դեկտեմբերի 15-ին Deadline ընկերությունը հաղորդել է, որ Թոմ Հենքսը պետք է նկարահանի Դեյվ Էգերսի «Ոլորտ» վեպի էկրանավորումը։ 2015 թվականի մայիսի 11-ին հայտարարվել է, որ Image Nation Abu Dhabi ընկերությունն Ուոլթեր Պերկեսի ու Լորի Մակդոնալդի հետ կֆինանսավորի ֆիլմը։ Որոշ ժամանակ անց IM GLOBAL ստուդիան իրավունքները վաճառել է տարբեր դիստրիբյուտորների։ 2015 թվականի մայիսի 23-ին Deadline ընկերությունը հաղորդել է, որ պրոդյուսերները ֆիլմում կանացի գլխավոր դերն առաջարկել են Էմմա Ուոթսոնին։ 2015 թվականի հունիսին ռեժիսոր Պոնսոլդը հայտնել է, որ Ուոթսոնը ֆիլմում գլխավոր դերը չի խաղալու, բայց կմասնակցի նկարահանումներին։ 2015 թվականի հունիսի 24-ին Variety հաստատել է, որ Ուոթսոնը պաշտոնապես նշանակվել է որպես գլխավոր դերակատար։ 2015 թվականի օգոստոսի 19-ին Ջոն Բոյեգան միացել է դերասանական կազմին, իսկ 2015 թվականի սեպտեմբերի 1-ին Էննի դերակատար է ընտրվել Կարեն Գիլլանը։ 2015 թվականի սեպտեմբերի 11-ին Պատոն Օսվալտը ևս միացել է դերասանական կազմին, որպեսզի խաղա Թոմ Սթենտոնի՝ Ոլորտի 3 հիմնադիրներից մեկի դերը, իսկ 2015 թվականի սեպտեմբերի 16-ին Բիլլ Փեքսթոնն նշանակվել է Ուոթսոնի հոր դերակատար։ 2015 թվականի սեպտեմբերի 29-ին Էլլար Քոլթրեյնը միացել է ֆիլմին որպես Մերսերի դերակատար։


== Երաժշտություն ==


== Արձագանքներ ==
Ֆիլմը կինոքննադատներից ստացել է բացասական արձագանքներ։ Rotten Tomatoes կայքում ֆիլմն արժանացել է ընդամենը 17 % դրական արձագանքների՝ հիմնված 112 գրախոսականների վրա։ Metacritic կայքում 32 արձագանքների հիման վրա ունի 100 հնարավորից ունի 43 միավոր։


== Մրցանակներ և անվանակարգեր ==
2017 – «Teen Choice Awards» մրցանակ «Լավագույն դրամատիկ դերասանուհի» կատեգորիայում (Էմմա Ուոթսոն)։
2018 – «Ոսկե ազնվամորի» անվանակարգ «Ամենավատ դերասանուհի» կատեգորիայում (Էմմա Ուոթսոն)։


== Ծանոթագրություններ ==


== Արտաքին հղումներ ==
{{{1}}} Ոլորտ (ֆիլմ). պաշտոնական կայք
«Ոլորտ (ֆիլմ)»(անգլ.) ֆիլմը Box Office Mojo  կայքում
Ալգերո

Ալգերո, Ալգեր (իտալերեն՝ Alghero, կատ.՝ l'Alguer), քաղաք Սարդինիա կղզու հյուսիս-արևմուտքում։ Ալգերոն Սերդինիի գլխավոր քաղաքներից է և զբաղեցնում է 5-րդ հորիզոնականը բնակչության քանակով, և ինչպես նաև 3-րդ հորիզոնականը, որտեղ կա համալսարան օտարերկրացիների համար՝ ճարտարապետութան ֆակուլտետ, ֆիզիկամաթեմատիկական ֆակուլտետ։ Քաղաքը հայտնի է որպես Կորալյան Ռիվերա («Riviera del Corallo»), քանի որ շրջակայքի ջրերում աճում են շատ թանկարժեք, կարմիր կոլլարներ։
Բնակչությունը՝ 42289 մարդ (2006)։


== Պատմություն ==
Ժամանակակից քաղաքի տեղում հայտնաբերվել են մարդկային մնացորդներ 4 հազար և ավելի տարվա հնությամբ։
Քաղաքը հիմնադրվել է 1102 թվականին։ Բնակչությունը հիմնականում կատալոնացի է, բացառությամբ տեղական բնակչության։


== Բնակչություն ==
Բնակչության մեծամասնությունը համարում է իրեն հարազատ լեզու իտալերենը։ Յուրաքանչյուր 5-րդ մարդու համար հարազատը կատալոներենն է։ («Ալժիրի բարբառը կատալոներենում»), յուրաքանչյուր 8-րդ բնակչի մոտ սարդիներենն է։
Տեղական բնակչությունը անվանում է իր քաղաքը «Բարսելոնետա», ինչը նշանակում է «Փոքրիկ Բարսելոնա»։


== Աշխարհագրությունը և կլիման ==
Գտնվում է Միջերկրական ծովի կենտրոնում, Ալգերոն ունի տիպիկ Միջերկրածովյան կլիմա՝ թեթև ձմեռով (+10-+11°С) և ջերմ ամառ (+23-+24 °C).


=== Կլիմա ===


== Պատկերասրահ ==

		
		
		
		
		
		
		
		


== Ալգերոյի հայտնիները ==
Անտոնիո Մարրաս, ձևավորող
Պիրինա Պաոլո, նկարիչ


== Արտաքին հղումներ ==
Ալգերո Archived 2016-03-04 at the Wayback Machine.
Ալգերո Archived 2016-02-14 at the Wayback Machine.
Ռայկի (այլ կիրառումներ)

Ռայկի, կարող է վերաբերել՝

Ռայկի - գյուղ, Ուկրաինայի Ժիտոմիրի մարզի Բերդիչևի շրջանում
Ռայկի - գյուղ, Ուկրաինայի Խմելնիցկիի մարզի Ստարոկոնստանտինովի շրջանում
Ռայկի - գյուղ, Ուկրաինայի Վիննիցայի մարզի Իլինեցկոեի շրջանում
Ռայկի - գյուղ, Ուկրաինայի Վիննիցայի մարզի Կալինովկայի շրջանում
Ավետիս Ամպարաճյան

Ավետիս Ամպարաճյան (անհայտ, Կոստանդնուպոլիս, Օսմանյան կայսրություն - 1907, Ստամբուլ, Օսմանյան կայսրություն), հայ քանդակագործ։


== Կենսագրություն ==
Ավետիս Ամպարաճյանը ծնվել է Կոստանդնուպոլսում, ծննդյան թվականն անհայտ է, մահացել է 1907 թվականին, Կոստանդնուպոլսում։ Կոստանդնուպոլսում երկար տարիներ պաշտոնավարել է Կայսերական պալատի քանդակագործական արվեստանոցում։ Մասնագիտություն է ձեռք բերել նաև հախճապակու արվեստի գծով։


== Գրականություն ==
Armenian Sculptors In The Ottoman Empire, Aghasyan A. (National Academy of Science of The Republic of Armenia, Institute of Arts, Armenia)


== Ծանոթագրություններ ==
Սիսկլիպոս

Սիսկլիպոս (հուն․՝ Σύσκληπος, թուրքերեն՝ Akçiçek), գյուղ Կիպրոսի Հանրապետության Կիրենիայի շրջանում։ Գյուղը դե ֆակտո գտնվում է Հյուսիսային Կիպրոսի Թուրքական Հանրապետություն կոչվող պետության կազմում։ 1974 թվականից սկսած գյուղը բնակեցված է թուրքերով, իսկ բնակչությունը կազմում է 87 մարդ։


== Բնակչություն ==


== Ծանոթագրություններ ==
Ժան Տարո

Ժան Տարո (ծնյալ Շառլ Տարո, ֆր.՝ Jean Tharaud, Charles Tharaud, մայիսի 9, 1877(1877-05-09), Saint-Junien - ապրիլի 8, 1952(1952-04-08), Փարիզ, Ֆրանսիա),  քսաներորդ դարի ֆրանսիացի գրող, Ֆրանսիական ակադեմիայի անդամ (1946 թ.)


== Կենսագրություն ==
Ժան և Ժերոմ Տարո (1874-1953) եղբայրները ծնվել են Սեն Ժունիենում և իրենց մանկությունն ու պատանեկությունն անցկացրել Անգուլեմում։ Այնուհետև կես դար շարունակ համագործակցել են միմյանց հետ, համատեղ հեղինակել բազմաթիվ գրքեր։ Ճամփորդությունների մոլի սիրահարներ լինելով՝ այցելել են բազում վայրեր ու երկրներ, այդ թվում՝ Պաղեստին, Իրան, Մարոկկո, Ռումինիա, և ստացած տպավորություններն օգտագործել են իրենց երկերը միասին հորինելիս։
Երկու եղբայրն էլ, թեև տարբեր ժամանակահատվածներում, ընտրվել են Ֆրանսիական ակադեմիայի անդամ. Ժերոմը՝ 1938 թվականին, Ժանը՝ Երկրորդ համաշխարհային պատերազմից հետո կաճառը նոր «անմահներով» համալրելու նպատակով անցկացված առաջին իսկ ընտրության ժամանակ՝ 1946 թվականի փետրվարի 14-ին, չորս այլ թեկնածուների՝ Էռնեստ Սիլիեռի, Ռենե Գրուսեի, Օկտավ Օբրիի և Ռոբեր դ՛Արկուրի հետ մեկտեղ։
Տարո եղբայրների ստեղծագործությունների վրա իր դրոշմն է դրել կոնֆորմիզմի ոգին, որ տիպական էր նրանց ապրած ժամանակների համար։ Դրանցում նկատվում է նաև հակասեմականության որոշակի երանգ


== Երկեր ==

Գրված են եղբոր՝ Ժերոմի հեղինակակցությամբLe Coltineur débile (1898)
La Lumière (1900)
Dingley, l'illustre écrivain (1902, 1906 թ. արժանացել է Գոնկուրյան մրցանակի)
Les Hobereaux (1904)
L'Ami de l'ordre (1905)
Les Frères ennemis (1906)
Bar-Cochebas (1907)
Déroulède (1909)
La Maîtresse servante (1911)
La Fête arabe (1912)
La Tragédie de Ravaillac (1913)
La Mort de Déroulède (1914)
L'Ombre de la croix (1917)
Rabat, ou les heures marocaines (1918)
Une relève (1919)
Marrakech ou les seigneurs de l'Atlas (1920)
Quand Israël est roi (1921)
L'invitation au voyage (1922)
La randonnée de Samba Diouf (1922)
La Maison des Mirabeau (1923)
Le Chemin de Damas (1923)
L'An prochain à Jérusalem (1924)
Rendez-vous espagnols (1925)
Un royaume de Dieu (1925)
Causerie sur Israël (1926)
Notre cher Péguy (1926)
La Semaine sainte à Séville (1927)
En Bretagne (1927)
Mes années chez Barrès (1928)
La Reine de Palmyre (1928)
La Chronique des frères ennemis (1929)
Fès ou les bourgeois de l'Islam (1930)
L'Empereur, le philosophe et l'évêque (1930)
L'Oiseau d'or (1931)
Paris-Saïgon dans l'azur (1932)
La Fin des Habsbourg (1933)
La Jument errante (1933)
Versailles (1934)
Vienne la rouge, Plon, 24 juin 1934
Les Mille et un jours de l'Islam I : Les cavaliers d'Allah (1935)
Le Passant d’Éthiopie (1936)
Cruelle Espagne (1937)
L'Envoyé de l'Archange (1939)
Le Miracle de Théophile (1945)
Fumées de Paris et d'ailleurs (1946)
Vieille Perse et jeune Iran (1947)
Les Enfants perdus (1948)
La Double confidence (1951)


== Ծանոթագրություններ ==


== Արտաքին հղումներ ==
Academia Francesa (Ֆրանսերեն)
Տերցո

Տերցո  (իտալերեն՝ Terzo), կոմունա Իտալիայի Պիեմոնտ մարզի Ալեսանդրիա գավառում։
Բնակչությունը կազմում է 874 մարդ (2008)։ Բնակչության խտությունը՝ 100 մարդ/կմ²։ Տարածքը կազմում է 9 կմ²։ Փոստային ինդեքս՝ 15010։ Հեռախոսային կոդ՝ 0144։


== Ժողովրդագրություն ==


== Ծանոթագրություններ ==